Íslenska kvikmyndin Djúpið með Ólafi Darra Ólafssyni og leikstýrt af Baltasar Kormáki er vinsælasta vídeómyndin á Íslandi í dag . Myndin kom út fyrir helgi og fór beint á topp DVD / Blu-ray listans íslenska . Halle Berry sígur niður í annað sæti listans í The Call eftir að hafa vermt toppsætið í síðustu viku og töframyndin Now You See Me er í þriðja sætinu . Í fjórða sæti situr gamanmyndin The Internship , sem gerist í höfuðstöðvum Google tæknirisans , og í fimmta sæti er svo framtíðarmynd þeirra Smith feðga , After Earth . Ein ný mynd til viðbótar er á listanum , teiknimyndin Flóttinn frá jörðu sem fer beint í 12. sæti listans .